text: Пътуването на първата дама (Снимки)|Новини| Хай Клуб
  » Начало » Звезди » Новини » Пътуването на първата дама (Снимки)
  Пътуването на първата дама (Снимки)
  Лиляна Клисурова | 13 Юли 2019 г. | 404 показвания | 0 коментара
  Румен и Десислава Радеви в разговор в самолета на път от Далиен към Пекин в Китай. СНИМКИ: ЛИЧЕН АРХИВ СНИМКА: 24 часа
  Десислава и Румен Радеви пред Дървото на любовта в Забранения град в Пекин. СНИМКА: 24 часа
  В болница в Далиен Радева видя традиционни китайски медицински практики като акупунктура и иглотерапия и влезе в лаборатория, в която се подготвят извлеци от билки и растения, преди да бъдат стрити на прах и да се превърнат в хапчета. СНИМКА: 24 часа
  Първата дама в ателието, където се произвеждат традиционните китайски чайници. СНИМКА: 24 часа
  Българска носия от Пиринско подари Радева на института - музей за културни реликви, в Пекин. СНИМКА: 24 часа
  Десислава и Румен Радеви пред Международния конгресен център в Далиен, където държавният глава участва в Световния икономически форум, известен като Летния Давос. СНИМКА: 24 часа
  Десислава Радева се ръкува с китайския премиер Ли Къцян преди семейната снимка за официалната вечера по повод Световния икономически форум, известен като Летния Давос. СНИМКА: 24 часа
  Първата дама в елегантна синя рокля като гост на форума, в който говори президентът. СНИМКА: 24 часа
  Десислава Радева с роклята от розово букле с камъни "Сваровски", избрани специално като жест към домакините - австрийския президент и съпругата му, поканили Радеви на традиционния новогодишен концерт на Виенската филхармония преди година. СНИМКА: 24 часа
  Десислава Радева с папа Франциск по време на посещението на светия отец у нас в началото на май СНИМКА: ВАЛЕНТИН НИКОЛОВ
  Десислава Радева разговаря със съпруга си в базата на френските военновъздушни сили в Сен Дизие, след като българският президент пилотира учебен изтребител "Рафал". Това се случи в рамките на официалната визита на държавния глава във Франция в края на 2017 г. Радев се качи в самолета по лична покана на френския президент Еманюел Макрон. СНИМКА: 24 часа
  Непубликувани досега снимки, уловили мигове от визити в чужбина на Десислава Радева извън червения килим и протокола. Какъв чай пи съпругата на президента в Китай
  "Както пеят "Аеросмит" - животът е пътуване, не крайна точка. Нека пътуваме! Най-вече към себе си." Това написа във фейсбук Десислава Радева ден след като навърши 50 г.
  Допълни благодарностите за получените поздрави с парчето "Приятели" от албума "Жълта книжка" на "Каналето" и "Ку-ку бенд" от 1995 г. (време, в което и самата Десислава е работила при Слави Трифонов - б.а.).
  И докато у нас Радева е по-популярна с постовете си във фейсбук и остава в сянка от ежедневната политика, в чужбина първата дама е посрещана по всички изисквания на протокола. "24 часа" публикува снимки, уловили моменти от визитата на Десислава Радева в Китай, където в началото на месеца тя придружи съпруга си Румен Радев на официално посещение.
  В Далиен първата ни дама посети традиционна китайска болница и лаборатория за приготвяне на лекарства от билки, подправки и други непознати за нас продукти, в Пекин дари българска носия от Пиринско на института - музей за културни реликви, видя как се прави китайска керамика и чайници от минерали, разгледа градина с лотоси и дори
  храни златни рибки
  според китайско
  поверие за щастие
  По време на цялата си визита Десислава пи традиционния китайски чай пу'ар, приготвян главно от цветя - от хризантеми, маргаритки, рози...
  Радева много уважава традициите, затова винаги при визитите ѝ в чужбина има жест в тази посока и към домакините. За официалната среща с китайския държавен глава Си Дзинпин и съпругата му Радева облече ципао - традиционна китайска рокля с висока яка. В Австрия, където придружи съпруга си на традиционния новогодишен концерт на Виенската филхармония по покана на австрийския президент и по повод старта на австрийското европредседателство, облече рокля от розово букле с камъни "Сваровски" в няколко нюанса.
  Извън ролята си на първа дама Радева избра да работи за запазване на родната ни история и традиции и създаде сдружението "Живата вода на България". Вече 2 г. то организира състезание по български език за ученици и популяризира правописа и чистотата на езика ни сред децата.
  Откакто Радев влезе на "Дондуков" 2, времето, което двамата със съпругата му прекарват заедно и сами, силно се ограничи. Не можаха да се насладят на спокойствие дори на медения си месец, шегуват се техни близки. Въпреки това връзката им продължава да е много силна. И двамата не робуват на материалното, а на рождените си дни си подаряват емоции и изживявания вместо предмети. За юбилея ѝ президентът "отвлече" съпругата си на романтична среща далеч от хорските погледи, макар и само за ден. Преди две години Десислава му подари рафтинг по Струма, а тази година заедно с децата му организираха пейнтбол битка.